Document ID: 31997D0153

ΑΠΟΦΑΣΗ ΤΟΥ ΣΥΜΒΟΥΛΙΟΥ της 24ης Φεβρουαρίου 1997 που τροποποιεί την κοινή δράση 96/406/ΚΕΠΠΑ σχετικά με τη στήριξη, εκ μέρους της Ευρωπαϊκής Ένωσης, της εκλογικής διαδικασίας στη Βοσνία-Ερζεγοβίνη (97/153/ΚΕΠΠΑ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την Ευρωπαϊκή Ένωση, και ιδίως το άρθρο Ι.3,
την κοινή δράση 96/406/ΚΕΠΠΑ, της 10ης Ιουνίου 1996, που υιοθετήθηκε από το Συμβούλιο με βάση το άρθρο Ι.3 της συνθήκης για την Ευρωπαϊκή Ένωση, σχετικά με τη στήριξη, εκ μέρους της Ένωσης, της εκλογικής διαδικασίας στη Βοσνία-Ερζεγοβίνη (1),
Εκτιμώντας ότι, δεδομένων των γενικών και των ειδικών στόχων που περιλαμβάνονται στην εν λόγω κοινή δράση, πρέπει να οριοθετηθεί το πεδίο εφαρμογής της παραγράφου 2 του άρθρου 3 αυτής,
ΑΠΟΦΑΣΙΖΕΙ:
Άρθρο 1
Το πρώτο εδάφιο της παραγράφου 2 του άρθρου 3 της κοινής δράσης 96/406/ΚΕΠΠΑ αντικαθίσταται από το ακόλουθο κείμενο:
«2. Οι επιτηρητές της Ευρωπαϊκής Ένωσης συμμετέχουν, στο πλαίσιο της αποστολής του ΟΑΣΕ, στην επιτήρηση του συνόλου της εκλογικής διαδικασίας, για περίοδο τεσσάρων εβδομάδων. Οι δραστηριότητες επιτήρησης χρηματοδοτούνται από το κονδύλιο που αναφέρεται στην παράγραφο 1.»
Άρθρο 2
Η παρούσα απόφαση τίθεται σε ισχύ την ημέρα εκδόσεώς της.
Άρθρο 3
Η παρούσα απόφαση δημοσιεύεται στην Επίσημη Εφημερίδα.
Βρυξέλλες, 24 Φεβρουαρίου 1997.

Labels: 10
18
15
19